b'\n_START_ARTICLE_\nBuick LeSabre\n_START_SECTION_\nIstorija\n_START_PARAGRAPH_\nLeSabre vardas pirm\xc4\x85 kart\xc4\x85 buvo panaudotas 1951 metais koncepciniui automobiliui, kuris buvo pristatytas Motorama automobili\xc5\xb3 parodoje. LeSabre tapo serijiniu automobiliu 1959 metais. Automobilis buvo si\xc5\xablomas visais k\xc4\x97bulo variantais, i\xc5\xa1skyrus 1965\xe2\x80\x931969, kai buvo atsisakyta universalo. 1977 metais LeSabre buvo suma\xc5\xbeinta kartu su kitais General Motors didel\xc4\x97s klas\xc4\x97s automobiliais, automobilis buvo si\xc5\xablomas kaip kup\xc4\x97, sedanas ir universalas._NEWLINE_Kadangi LeSabre buvo pigiausias Buick savo klas\xc4\x97je, jis buvo geriausiai parduodamas tarp didel\xc4\x97s klas\xc4\x97s Buick modeli\xc5\xb3. 1959 metais buvo pristatyti 4 automobiliai (LeSabre, Invicta, Electra, Electra 225), LeSabre vardas i\xc5\xa1silaik\xc4\x97 ilgiausiai._NEWLINE_Nuo 1959 iki 1961 met\xc5\xb3 LeSabre naudojo 364\xc2\xa0in\xc2\xb3 V8 varikl\xc4\xaf, kuris buvo ma\xc5\xbeesnis nei 401\xc2\xa0in\xc2\xb3 V8, kur\xc4\xaf naudojo brangesni Invicta ie Electra modeliai. Standartinis 364, kur\xc4\xaf anks\xc4\x8diau naudojo visi Buick automobiliai tarp 1957 ir 1958 met\xc5\xb3, tur\xc4\x97jo 250 AG, ta\xc4\x8diau buvo galima nemokamai pasirinkti ir ekonomin\xc4\x99 versij\xc4\x85, turin\xc4\x8dia 235 AG. 1960\xe2\x80\x931961 metais pasirenkama power-pack versija su 4-bareli\xc5\xb3 karbiuratoriumi ir dvigubu i\xc5\xa1metimu tur\xc4\x97davo 300 AG. 1962\xe2\x80\x931963 metais LeSabre naudojo 2-bareli\xc5\xb3 karbiuratori\xc5\xb3 ir 401\xc2\xa0in\xc2\xb3 V8 turin\xc4\x8diu 280 AG ir v\xc4\x97l buvo galima nemokamai pasirinkti ekonomin\xc4\x99 versij\xc4\x85, turin\xc4\x8dia 260 AG. Nuo 1964 met\xc5\xb3 visos LeSabre versijos, i\xc5\xa1skyrus universl\xc4\x85, dalinosi varikliais su vidutin\xc4\x97s klas\xc4\x97s Buick modeliais._NEWLINE_Tarp 1959 ir 1971 met\xc5\xb3 3-pavar\xc5\xb3 mechanin\xc4\x97 transmisija buvo standartin\xc4\x97 visuose LeSabre modeliuose, ta\xc4\x8diau retai u\xc5\xbesakoma. Daug populiaresn\xc4\x97 buvo 2-pavar\xc5\xb3 Dynaflow automatin\xc4\x97 transmisija kartu su vairo ir stabd\xc5\xbei\xc5\xb3 stiprintuvais. 1961 ir 1962 metais automatin\xc4\x97 transmisija buvo tapusi standartine visuose didel\xc4\x97s klas\xc4\x97s Buick modeliuose, ta\xc4\x8diau 1963 metais ji buvo sugr\xc4\x85\xc5\xbeinta prie pasirenkam\xc5\xb3. 1964 metais Dynaflow buvo pakeista \xc4\xaf dvi naujas automatines transmisijas, \xc4\xaf 2-pavar\xc5\xb3 Super Turbine 300 ir 3-pavar\xc5\xb3 Super Turbine 400. 4-pavar\xc5\xb3 mechanin\xc4\x97 transmisija buvo si\xc5\xabloma kaip pasirenkama tarp 1963 ir 1965 met\xc5\xb3, ta\xc4\x8diau buvo nepopuliari.'